wickkiey/tamil-wikipedia-chunked huggingface dataset:
# அறுதி விகிதசம விதி

## வரலாறு

1798 ஆம் ஆண்டுக்கும், 1804 ஆம் ஆண்டுக்கும் இடையில் மேற்கொள்ளப்பட்ட ஆய்வுகளின் மூலம், பிரெஞ்சு வேதியியலாளரான யோசேப் புரூசுட்டு என்பவர் இதை முதன் முதலாகக் கவனித்தார். இக்கவனிப்பை அடிப்படையாகக் கொண்டு 1806 ஆம் ஆண்டில் இவ்விதியை உலகுக்கு வெளிப்படுத்தினார்.  
தற்கால வேதியியலாளர்களுக்கு அறுதி விகிதசம விதி வேதியியற் சேர்வை என்பதன் வரைவிலக்கணத்தில் இயல்பாகவே பொதிந்திருக்கும் ஐயத்துக்கு இடமற்ற ஒன்றாகத் தோன்றும். ஆனால், வேதியியற் சேர்வை குறித்து முழுமையான விளக்கம் இல்லாதிருந்த 18 ஆம் நூற்றாண்டின் இறுதிப் பகுதியில் இவ்விதி புதுமையானதாகவே இருந்தது. முன்மொழியப்பட்ட காலத்தில், இந்த விதி சர்ச்சைக்கு உரியதாக இருந்ததுடன், பல வேதியியலாளர்கள் இதை ஏற்றுக்கொள்ளவில்லை. குறிப்பாக, புரூசுட்டின் நாட்டுக்காரரான குளோட் லூயிசு பர்தோலே இவ்விதியை ஏற்றுக்கொள்ளாமல், தனிமங்கள் எந்த விகிதத்திலும் சேர முடியும் என்று கூறினார். இந்த விவாதங்களை வைத்துப் பார்க்கும்போது அக்காலத்தில், தூய வேதியியல் சேர்வைகளுக்கும், கலவைகளுக்கும் இடையேயான வேறுபாடுகள் குறித்து அதிகம் தெளிவு இருக்கவில்லை என்பது தெரியவருகிறது.  
அறுதி விகிதசம விதி, 1803 ஆம் ஆண்டில் ஜான் டால்ட்டன் என்பவரால் முன்மொழியப்பட்ட அணுக் கோட்பாட்டின் உருவாக்கத்துக்குப் பங்களிப்புச் செய்ததுடன், அணுக் கோட்பாட்டில் இருந்து தனக்கான உறுதியான கோட்பாட்டு அடிப்படையையும் பெற்றுக்கொண்டது. அணுக் கோட்பாடு, ஒவ்வொரு தனிமமும் தனித்துவமான அணுக்களால் ஆனவை என்றும், பல வகையான அணுக்கள் நிலையான நிலையான விகிதத்தில் சேர்ந்து சேர்வைகள் உருவாகின்றன என்றும் விளக்கியது.
# அறுதி விகிதசம விதி

## விகிதவியல் ஒவ்வாச் சேர்வைகள்

நவீன வேதியியலின் உருவாக்கத்தில் மிகப் பயனுள்ளதாக இருந்த போதிலும், அறுதி விகிதசம விதி, எல்லா வேளைகளிலும் உண்மையாக அமைவதில்லை. விகிதவியல் ஒவ்வாச் சேர்வைகள் என்ற வகைச் சேர்வைகளில் தனிமங்கள் நிலையான விகிதங்களில் சேராமல், வேறுபட்ட விகிதங்களில் சேர்வதைக் காணலாம். எடுத்துக்கட்டாக, வூசுட்டைட்டு இரும்பு ஒட்சைட்டில் ஒவ்வொரு ஒட்சிசன் அணுவுடனும் 0.83 முதல் 0.95 வரையிலான விகிதங்களில் இரும்பு அணுக்கள் சேர்வதைக் காணலாம். இதன்படி, சேர்வையில் 23%க்கும் 25%க்கும் இடைப்பட்ட திணிவு விகிதங்களில் ஒட்சிசன் அளவு வேறுபடுகிறது. இரும்பு ஒட்சைட்டின் முறையான சூத்திரம் FeO, ஆனால், படிகவியல் வெற்றிடங்கள் இருப்பதனால், இது Fe<sub>0.95</sub>O என அமைகின்றது. இத்தகைய வேறுபாடுகளைக் கண்டறியக்கூடிய வகையில், புரூசுட்டின் அளத்தல் முறைகள் போதிய அளவு துல்லியமானவையாக இருக்கவில்லை.  
இத்துடன், எவ்வாறு பெறப்படுகின்றது என்பதைப் பொறுத்து, தனிமங்களில் சமதானிகளின் அளவு வேறுபடக்கூடும். இதனால், தூய விகிதவியல் சேர்வைகளிலும்கூடக் குறித்த தனிமங்களின் திணிவு விகிதங்கள் மாறுபடக்கூடும்.
# கரிம வேதியியல்

**கரிம வேதியியல்** அல்லது **சேதன இரசாயனம்** (*Organic Chemistry*), என்பது வேதியியலின் ஒரு துணைப் பகுதியாகும். இது கரிம (*Carbon*) அணுக்கள் மற்றும் கரிம சேர்மங்கள் ஆகியவற்றால் ஆன வேதிப்பொருட்களின் அமைப்பு, இயல்புகள், வேதிவினைகள் பற்றிய இயல் ஆகும். நன்கு அறியப்பட்ட கரிமப் பொருள் மரக்கரி ஆகும். அச்சொல்லில் இருந்து கரிம வேதியியல் என்ற சொல் பாவனைக்கு (பயன்பாட்டிற்கு) வந்துள்ளது.  
கரிம வேதிப்பொருட்களின் அமைப்பு பற்றிய கல்வியானது நிறமாலையியலை பயன்படுத்தி இயற்பியல் மற்றும் வேதியியல் வழிமுறைகள் மூலம் கரிம சேர்மங்கள் மற்றும் கரிம வேதிப்பொருட்களின் கூட்டமைவு மற்றும் ஆக்க அமைவு ஆகியனவற்றை கண்டறிதலையும் உள்ளடக்கியதாகும். கரிம வேதிப்பொருட்களின் இயல்புகள் பற்றிய கல்வியானது தூய்மையான நிலை, திரவ நிலை, கலவை நிலை மற்றும் தோற்ற நிலைகளிலுள்ள கரிம வேதிப்பொருட்களின் இயற்பியல் மற்றும் வேதியியல் பண்புகளை கண்டறிதலோடு அதே முறைகளைப் பயன்படுத்தி அவை ஈடுபடும் வேதிவினைகளின் வலுவறிதலையும் உள்ளடக்கியதாகும். கரிம வேதிப்பொருட்களின் வேதிவினைகள் பற்றிய கல்வியானது கோட்பாடுகளின் வழிநின்றும் ஆய்வகங்களில் செயற்கை முறைகளிலும் கரிம வேதிப்பொருட்களை தயாரிக்கும் முறைகள் பற்றியதாகும்.  
கரிம வேதியியல் ஆய்வின் பரப்பு ஐதரோகார்பன்கள் தொடங்கி கார்பனை அடிப்படையாகக் கொண்டு அவற்றின் அமைப்பில் பங்கேற்கும் பிற தனிமங்களைப் பற்றிய ஆய்வாகவும் நீள்கிறது. மேலும் கரிம வேதியியலானது மருந்தாக்க வேதியியல், உயிர் வேதியியல், கரிம உலோக வேதியியல், பல்படிமமீச்சேர்ம வேதியியல் மற்றும் பரந்துபட்ட பொருளறிவியலின் பல்வேறு பண்புக்கூறுகள் வரை விரிந்திருக்கிறது.  
கரிம கலவைகள் அனைத்தும் புவி வாழ்க்கையின் அடிப்படையில் உருவாகின்றன. அவை கட்டமைப்புரீதியில் பல்வேறு வகைப்பட்டனவாக மாறுபட்டு கிடக்கின்றன. கரிம கலவைகளின் பயன்பாடு மகத்தான வரம்புகளை கொண்டுள்ளது. அவை நெகிழி, மருந்து, கச்சா எண்ணெய், உணவு, வெடிபொருள், மற்றும் வண்ணப்பூச்சுகள் உட்பட பல முக்கியமான பொருட்களின் பகுதிப்பொருட்களாகவும் உள்ளன.
# கரிம வேதியியல்

## பண்பாய்வியல்

கரிம சேர்மங்கள் பெரும்பாலும் கலவைகளாகவே காணப்படுவதால் அவற்றின் தூய்மையை மதிப்பிட பல்வேறு வகையான பிரிகை நுட்பங்களும் உருவாக்கப்பட்டன. குறிப்பாக நிறவியல், உயர் செயல்திறன் திரவ நிறவியல் மற்றும் வாயு நிறவியல் ஆகியன முக்கியத்துவம் பெற்றிருந்தன. வடித்தல், படிகமாக்கல், வீழ்படிவாக்குதல், கரைப்பானில் இருந்து பிரித்தெடுத்தல் ஆகிய முறைகள் கரிமசேர்மங்களின் தூய்மையை மதிப்பிட உதவும் பாரம்பரிய முறைகளாக இருந்தன.  
கரிம சேர்மங்கள் பாரம்பரிய முறைகளின்படி பல்வேறு வகையான இரசாயண சோதனைகள் மூலம் பண்பாய்வு செய்யப்பட்டு வந்தாலும் அம்முறைகள் நாளடைவில் நிறமாலையியல் மற்றும் செறிவான கணிப்பொறி வழி ஆய்வு போன்ற முறைகளால் பின்னுக்குத் தள்ளப்பட்டன. தோராயமான பயன்பாட்டு ஒழுங்கின்படி வரிசைப்படுத்தப்பட்டுள்ள முதன்மையான ஆய்வு முறைகள் சில கீழே தரப்பட்டுள்ளன.
# கரிம வேதியியல்

## அணுக்கரு காந்த ஒத்திசைவு (என்எம்ஆர்) நிறமாலையியல்

பொதுவாக அதிக அளவில் பயன்படுத்தப்படும் தொழில் நுட்பமுறை இதுவாகும். அடிக்கடி உடன்தொடர்பு நிறமாலையியலைப் பயன்படுத்தி அணு இணைப்பு மற்றும் முப்பரிமாண வேதியியலை முழுமையாக வகுத்தளிப்பது இம்முறையின் நுட்பமாகும். இயல்பாகவே கரிம வேதியியல் உள்ளடக்கிய முக்கிய அணுக்களான ஐட்ரசன் மற்றும் கார்பன் அணுக்கள் அணுக்கரு காந்த ஒத்திசைவில் இயல்பாகவே <sup>1</sup>H மற்றும் <sup>13</sup>C ஐசோடோப்புகளுக்கு பதிலளிக்கின்றன.
# கரிம வேதியியல்

## மூல பகுப்பாய்வுகள்

ஒரு மூலக்கூறின் அடிப்படை அமைப்பை தீர்மானிக்க பயன்படுத்தப்படுத்தப்படும் ஒரு அழித்தல் முறையாகும். உதாரணமாக தாதுப்பொருட்கள், இராசாயனக் கலவைகள் போன்றவற்றை அடிப்படை பகுப்பாய்வு செய்து அவற்றின் மூலங்கள் மற்றும் ஐசோடோப்புகளை கண்டறிய முயல்வது இம்முறையாகும்.
# கரிம வேதியியல்

## நிறை நிறமாலையியல்

நிறை நிறமாலையியலானது ஒரு சேர்மத்தின் மூலக்கூறு எடையை அதன் மூலக்கூறு அமைப்பு அது துண்டாகும் வடிவங்கள் இவற்றின் அடிப்படையில் கூறுகிறது. உயர் தீர்மான நிறமாலையியல் பொதுவாக ஒரு சேர்மத்தின் சரியான சூத்திரத்தை அடையாளம் காட்டுகிறது. இம்முறை அடிப்படை பகுப்பாய்வு முறைக்குப் பதிலாக பயன்படுத்தப்படுகிறது. முற்காலங்களில் நிறை நிறமாலையியலானது பெரும்பாலும் நடுநிலையான மூலக்கூறுகளில் மட்டுமே பயன்படுத்தப்பட்டது. ஆனால் மேம்பட்ட அயனி நுட்பங்கள் எந்த கரிம கலவையாக இருந்தாலும் பகுப்பாய்வு பெற அனுமதிக்கின்றன.
# கரிம வேதியியல்

## படிகவியல் மூலக்கூறு வடிவியல்

படிகவியல் மூலக்கூறு வடிவியல் என்பது மூலக்கூறு வடிவியலை வேறுபாடு ஏதுமின்றி உறுதிபடுத்தும் ஒரு தெளிவான முறையாகும். பொருளின் ஒற்றை படிகமாவது கண்டிப்பாக இருக்க வேண்டும் என்பதும், அந்த படிகம் உறுதிப்படுத்த வேண்டிய பொருளுக்கு உருமாதியாகவும் இருக்கவேண்டும் என்பதே இதற்குத் தேவையான ஒரே நிபந்தனையாகும். மிகை தானியங்கி மென்பொருள் பொருத்தமான படிகத்தின் வடிவத்தை ஒருமணி நேரத்திற்குள் தீர்மானிக்கிறது.  
அகச்சிவப்பு நிறமாலை, ஒளியியல் சுழற்சி, புறஊதாக் கதிர் காட்சி நிறமாலை போன்ற பாரம்பரிய நிறமாலையியல் முறைகள் ஒப்பீட்டளவில் குறிப்பிடப்படாத கட்டமைப்பு தகவல்களை வழங்குகின்றன. ஆனால் அவை குறிப்பிட்ட வகுப்பு சேர்மங்களுக்கான முறையாக பயன்பாட்டில் உள்ளது.
# கரிம வேதியியல்

## பண்புகள்

பொதுவாக கரிம சேர்மங்களின் இயற்பியற் பண்புகள் அவற்றின் அளவு மற்றும் பண்பியல் அம்சங்கள் இரண்டையும் உள்ளடக்கியிருக்கும். உருகுநிலை, கொதிநிலை, மற்றும் ஒளிவிலகல் எண் ஆகிய கூறுகள் அளவு சார்ந்த பண்புகளிலும் நிறம், மணம், கரைதிறன் மற்றும் நிலைப்புத்தன்மை ஆகிய கூறுகள் பண்பியல் சார்ந்த பண்புகளிலும் அடங்கும்.
# கரிம வேதியியல்

## உருகுநிலை மற்றும் கொதிநிலை பண்புகள்

பெரும்பாலான கனிம சேர்மங்களுக்கு மாறாக கரிம சேர்மங்கள் பல உருகுகின்றவையாகவும் பல கொதிக்கின்றவையாகவும் உள்ளன. முந்தைய காலங்களில், உருகுநிலை (MP) மற்றும் கொதிநிலை (BP) ஆகிய பண்புகள் கரிம சேர்மங்களின் தூய்மை மற்றும் அடையாளம் குறித்த முக்கியமான தகவல்களை வழங்கின. உருகுநிலையும் கொதிநிலையும் மூலக்கூறு எடை மற்றும் காந்தச்சக்தியுடன் ஒன்றுக்கொன்று தொடர்புடையனவாக இருந்தன. ஒத்த பரிமாணமுள்ள சில் கரிம சேர்மங்கள் பதங்கமாகின்றன. அதாவது அவை உருகாமல் நேரடியாக வாயு நிலைக்குச் சென்று விடுகின்ற்ன. துர்நாற்றம் வீசக்கூடிய பாரா டைகுளோரோ பென்சீன் பதங்கமாதலுக்கு சரியான ஓர் உதாரணமாகும். பொதுவாக சில கரிம சேர்மங்கள் தவிர மற்றவை 300 பாகை செல்சியசுக்கு மேல் அதிக நிலைப்புத் தன்மை கொண்டவையாக இருப்பதில்லை.
# கரிம வேதியியல்

## கரைதிறன்

நடுநிலைமையான கரிம சேர்மங்கள் கரிம கரைப்பான்களை விட தண்ணீரில் குறைவாகக் கரையக்கூடியனவாக உள்ளன. அயனியாகும் தொகுதிகளைக் கொண்ட கரிம சேர்மங்கள மற்றும் குறைந்த மூலக்கூறு எடை கொண்ட ஆல்ககால்கள், அமைன்கள், நீரகப் பிணைப்பை ஏற்படுத்தக்கூடிய கார்பாக்சிலிக் அமிலங்கள் போன்றவை விதிவிலக்குகளாகும். கரிம சேர்மங்கள் கரிம கரைப்பான்களில் நன்றாக கரைகின்றன. தூய்மையான ஈதர் அல்லது ஈத்தைல் ஆல்ககால் அல்லது பெட்ரோலியம் ஈதர் மற்றும் வெள்ளைச்சாராயம் போன்ற மெழுகு வகை கலவை கரைப்பான்கள் அல்லது தூய அல்லது கலப்பட நறுமண கரைப்பான்கள் போன்றவை அக்கரைப்பான்களுக்கு உதாரணங்களாகும். கரிம சேர்மங்களின் கரைதிறன் அவை கரையக்கூடிய கரைப்பான்களின் தன்மையைப் பொருத்தும் அசிசேர்மத்துடன் இணைந்துள்ள செயல்படும் தொகுதிகளைப் பொருத்தும் அமைகிறது.
# கரிம வேதியியல்

## திடநிலைப் பண்புகள்

படிக மூலக்கூறுகள் மற்றும் கரிம பாலிமர்கள் போன்ற இணைக்கப்பட்ட அணுக்கூட்டுகளின் பயன்பாட்டில் பல்வேறு சிறப்புப் பண்புகள் கரிம சேர்மங்களிடம் காணப்படுகின்றன. உதாரணமாக நீர்ம இயந்திரவியல் மற்றும் மின்னணு இயந்திரவியலில் அமுக்க மின்சாரம், மின் கடத்தல் மற்றும் மின்னணு ஒளியியல் போன்ற பண்புகள் சிறப்புப் பண்புகளாக உள்ளன. வரலாற்று காரணங்களுக்காக பிரதானமாக பாலிமர் விஞ்ஞானம் மற்றும் பொருளியல் விஞ்ஞானம் போன்ற பகுதிகளில் இப்பண்புகள் காணப்பட்டன.
# கரிம வேதியியல்

## திடநிலைப் பண்புகள்

### பெயரிடுதல்

இக்காலங்களில், கரிம வேதியியல் என்பது கார்பன் சேர்மங்களின் வேதியியல் என்றும் ஐதரோகார்பன்களும் அவற்றின் வழி பெறுதிகளுடைய வேதியியல் என்றும் வரையறுக்கப்படுகிறது. கரிம சேர்மங்கள், கனிம சேர்மங்களைப் போன்றே, வேதியியலின் அடிப்படை விதிகளுக்கு ஒத்துப் போகின்றன. எனினும் கரிம வேதியியல் ஒரு தனி வேதியியல் பகுதியாகக் கருதப்படுவதற்குக் காரணம்:
- எல்லா கனிம வேதிகளின் எண்ணிக்கையை விட கரிம வேதிகளின் எண்ணிக்கை மிக அதிகம்;
- இயைபு, அமைப்பு மற்றும் பண்புகளில் கரிம சேர்மங்கள் கனிம சேர்மங்களிடமிருந்து வெகுவாக மாறுபடுகின்றன; மாற்றியம், சுய சகபிணைப்பை உண்டாக்கும் தன்மை ஆகியவை கரிம சேர்மங்களுக்கே உரித்தான பண்புகளாகும்.  
கார்பனின் (கரிமம்) வலுவளவு நான்கு ஆகும். எனவே கார்பன் ஏனைய மூலகங்களிலும் (தனிமங்கள்) பார்க்க அதிக பிணைப்புக்களை உருவாக்க முடியும். மேலும் கார்பன் ஏனைய மூலகங்களுடன் சேர்ந்து உருவாக்கும் பிணைப்புக்களின் பிணைப்புச் சக்தியும் குறைவாகும். இதன் காரணமாக கார்பன் இயற்கையில் அதிக சேர்வைகளை உருவாக்குகிறது.  
கரிம சேர்மங்கள் சில விதிகளின் அடிப்படையிலோ அல்லது பாரம்பரியமாக அழைக்கப்படும் பல்வேறு மரபுகளை பின்பற்றி புழக்கத்தில் உள்ள பெயர்களால் பெயரிடப்படுகின்றன. அடிப்படை மற்றும் பயன்சார்ந்த வேதியியலின் பன்னாட்டு சங்கம் (IUPAC) கரிம சேர்மங்களை பெயரிடுவதற்கு சில விதிமுறைகளை வகுத்துள்ளது. முறையான அபவேபச – தின் (அடிப்படை மற்றும் ப்யன்சார்ந்த வேதியியலின் பன்னாட்டு சங்கம் பெயரிடுதல் தெளிவாகக் காணப்படும் மூலக்கூறுகளின் அமைப்பியல் தோற்றத்திலிருந்து தொடங்குகிறது. இந்த அடிப்படை சொல் பின்னர் பின்னொட்டு, முன்னொட்டு மற்றும் எண்களால் திருத்தம் செய்யப்பட்டு ஐயத்திற்கிடமின்றி சேர்மத்தின் மூலக்கூறு அமைப்பை விளக்குகிறது. அபவேபச – தின் கடுமையான விதிமுறைகளின் அடிப்படையில் பல இலட்சக்கணக்கான எளிய கரிம சேர்மங்களின் பெயர்கள் அறியப்படுகின்றன. சிக்கலான கரிம சேர்மங்களின் அபவேபச – தின் பெயரிடுதல் சிக்கலாகவே உள்ளது. முறையான பெயரிடும் முறையை உப்யோகித்து ஒரு சேர்மத்திற்கு பெயரிட ஒருவர் அச்சேர்மத்தின் மரபுசார் கட்டமைப்பின் பெயர், மூலக்கூறு அமைப்பு ஆகியனவற்றை அறிந்து கொள்ளவேண்டும். மரபுசார் கட்டமைப்பு என்பது பதிலிடப்படாத ஐதரோ கார்பன்கள், பல்லின வளைய சேர்மங்கள், ஒற்றை செயல்படு தொகுதிகள் அமைந்த சேர்மங்கள் ஆகியன்வற்றை உள்ளடக்கியதாகும்.
மரபுசார்ந்த புழக்கத்தில் உள்ள பெயர்கள் எளிமையானதாகவும் திரிபுகளின்றியும் குறைந்த பட்சமாக வேதியியலார்க்கு மட்டும் பயன்படுவதாக இருந்தது. இப்பெயர்கள் சேர்மங்களின் மூலக்கூறு அமைப்பை சுட்டிக்காட்டவில்லை. மேலும் இப்பெயர்கள் சிக்கலான கூட்டமைப்பு சேர்மங்களுக்கு பொதுப் பெயர்களையே வழங்கின. நாளடைவில் கணிப்பொறிகளின் தாக்கத்தால் புதிய பெயரிடும் முறைகள் பழக்கத்திற்கு வந்தன.
# கரிம வேதியியல்

## திடநிலைப் பண்புகள்

### மூலக்கூறு வடிவங்களை வரைதல்

கரிம மூலக்கூறுகள் பொதுவாக வரைபடங்கள் அல்லது வேதியியல் குறியீடுகளின் இணைப்பிலான கட்டமைப்பு வாய்ப்பாடுகள் மூலம் விவரிக்கப்படுகின்றன. குறிப்பாக வரி கோண வாய்ப்பாடுகள் எளிமையாகவும் அய்யமின்றி தெளிவாகவும் காணப்படுகின்றன. இம்முறையில் ஒவ்வொரு வரிசையின் இறுதி மற்றும் வரிசை சந்திப்புகளில் ஒரு கார்பன் மற்றும் ஒரு நீரகம் அணுக்கள் வெளிப்படையாக அல்லது கார்பனின் நான்கு இணைதிறனை நிறைவு செய்யும் விதத்தில் மறைமுகமாக காணப்படுகின்றன. மூலக்கூறு வரைபடங்கள் கொண்டு கரிம சேர்மங்களை விவரிப்பது மிகவும் எளிமையாகும். கிட்டத்தட்ட அனைத்து கரிம சேர்மங்களிலும் கார்பன் நான்கு பிணைப்புகள், நைட்ரஜன் மூன்று பிணைப்புகள், ஆக்சிஜன், இரண்டு பிணைப்புகள் மற்றும் ஹைட்ரஜன் ஒரு பிணைப்பையும் பெற்றுள்ளது என்ற உண்மையை எளிதாக உணரலாம்.
# கரிம வேதியியல்

## திடநிலைப் பண்புகள்

### செயல்படு தொகுதிகள்

கரிம வேதியியலில் மூலக்கூறு கட்டமைப்புகளை வடிவமைப்பதும் சேர்மத்தின் பண்புகளை முன்கூட்டியே கணிக்கவும் உதவுவது அச்சேர்மத்துடன் இணைந்துள்ள செயல்படு தொகுதிகளேயாகும். ஒரு செயல்படு தொகுதி என்பது ஒரு சிறிய கட்டமைப்பு அலகு ஆகும். இந்த சிறிய அலகின் வேதிவினை பல்வேறு வகயான சேர்மங்களிலும் மாறாமல் இருக்கும் என சில வரையறைக்குட்பட்டு முன்கூட்டியே அனுமானிக்கலாம். இச்செயல்படு தொகுதிகள் கரிம சேர்மங்களின் இயற்பியல் மற்றும் வேதியியல் பண்புகளை நிர்ணயிப்பதில் பெரும்பங்கு வகிக்கின்றன. மூலக்கூறுகள் செயல்படு தொகுதிகளின் அடிப்படையிலேயே வகைப் படுத்தப்படுகின்றன. உதாரணமாக எல்லா ஆல்ககால்களும் C – O – H என்ற கிளை அலகைப் பெற்றுள்ளன. இச்செயல்படு தொகுதியின் மூலம் எல்லா ஆல்ககால்களும் கிட்டத்தட்ட நீர்மைத்தன்மை கொண்டிருக்கும். எல்லா ஆல்ககால்களும் எஸ்டர்களை உருவாக்கும். எல்லா ஆல்ககால்களிலிருந்தும் அதேவரிசை ஆலைடுகளை உருவாக்கலாம். பெரும்பாலான செயல்படு தொகுதிகள் கார்பன், ஐதரசன் தவிர்த்த பல அணுக்களால் ஆகியுள்ளன. கரிம வேதியியலில் கரிம சேர்மங்கள், செயல்படு தொகுதிகளின் அடிப்படையிலேயே வகைபடுத்தப்படுகின்றன. கீழே செயல்படு தொகுதிகளின் வாய்பாடுகளும் பெயர்களும் கொடுக்கப்பட்டுள்ளன.  
1. ஆல்கைல் ஆலைடு – X  
2. ஆல்ககால் – OH  
3. ஈதர் – O –  
4. ஆல்டிகைடு – CHO  
5. நைட்ரோ சேர்மம் – NO2  
6. கீட்டோன் – C = O  
7. கார்பாக்சிலிக் அமிலம் – COOH  
8. எச்டர் – COOR  
9. அமைடு O = C-NH2  
10. அமில ஆலைடு O = C – X { X = Cl, Br, I }  
11. அமில நீரிலி O = C – O – C = O  
12. அமீன் – NH2
# கரிம வேதியியல்

## கரிம சேர்மங்கள் அல்லது சேதனச் சேர்வைகளின் வகைகள்

கரிம சேர்மங்கள் அல்லது சேதனச் சேர்வைகள் பிரதானமாக இரண்டு வகைப்படும். அவையாவன:
1. அலிபாட்டிக் சேர்மங்கள் அல்லது திறந்த சங்கிலித் தொடர் சேர்மங்கள் அல்லது வளையமில்லா சேர்மங்கள்.
1. அரோமேட்டிக் சேர்மங்கள் அல்லது மூடிய சங்கிலித்தொடர் சேர்மங்கள் அல்லது வளைய சேர்மங்கள்.
# கரிம வேதியியல்

## கரிம சேர்மங்கள் அல்லது சேதனச் சேர்வைகளின் வகைகள்

### அலிபாட்டிக் சேதனச் சேர்வைகள்

இவ்வகை சேர்மங்களில் கார்பன் அணுக்கள் நேர்கோட்டு அமைப்பிலோ அல்லது கிளை சங்கிலித்தொடர் அமைப்பிலோ நீண்ட சங்கிலியைக் கொண்டிருக்கும்.இவை மூடிய அமைப்பில்லாத திறந்த அமைப்பைக் கொண்டுள்ள கரிம சேர்மங்களாகும். கிரேக்க மொழியில் அலிபாட் என்றால் கொழுப்பு என்பது பொருளாகும். அலிபாட்டிக் சேர்மங்கள் மேலும் நிறைவுற்றவை (ஆல்கேன்கள்)என்றும், நிறைவுறாதவை (ஆல்கீன்கள்,ஆல்கைன்கள்) எனவும் அலிசைக்ளிக் (வளைய ஆல்கேனகள்), எனவும் பகுக்கப்பட்டுள்ளன.
# கரிம வேதியியல்

## கரிம சேர்மங்கள் அல்லது சேதனச் சேர்வைகளின் வகைகள்

### அலிபாட்டிக் சேதனச் சேர்வைகள்

#### அல்கேன்கள்

கார்பன் அணுக்களுக்கிடையில் ஒற்றைப் பிணைப்பை மாத்திரம் கொண்ட சேர்வைகள் அல்கேன்களாகும்.
# கரிம வேதியியல்

## கரிம சேர்மங்கள் அல்லது சேதனச் சேர்வைகளின் வகைகள்

### அலிபாட்டிக் சேதனச் சேர்வைகள்

#### அல்கீன்கள்

காபன் அணுக்களிடையே இரட்டைப்பிணைப்புகளைக் கொண்டுள்ள சேர்வைகள் அல்கீன்களாகும்.
# கரிம வேதியியல்

## கரிம சேர்மங்கள் அல்லது சேதனச் சேர்வைகளின் வகைகள்

### அலிபாட்டிக் சேதனச் சேர்வைகள்

#### அல்கைன்கள்

காபன் அணுக்களிடையே மும்மைப்பிணைப்புகளைக் கொண்டுள்ள சேர்வைகள் அல்கைன்களாகும்.
# கரிம வேதியியல்

## கரிம சேர்மங்கள் அல்லது சேதனச் சேர்வைகளின் வகைகள்

### அரோமேட்டிக் சேதனச் சேர்வைகள்

பென்சீன் வளையத்தைக் கொண்ட சேதனச் சேர்வைகளாகும்
# கரிம வேதியியல்

## தொழிற்பாட்டுக் கூட்டத்தைக் கொண்டு வகைப்படுத்தல்

### தொழிற்பாட்டுக் கூட்டம்

சேதனச் சேர்வையொன்றின் விஷேட இயல்புகள் மற்றும் தாக்கங்களுக்குப் பொறுப்பான அணுக்கள் அல்லது அணுக்கூட்டங்கள் தொழிற்பாட்டுக் கூட்டங்கள் எனப்படும்.
# கரிம வேதியியல்

## தொழிற்பாட்டுக் கூட்டத்தைக் கொண்டு வகைப்படுத்தல்

### சில பிரதான சேர்வைகள்

பின்வரும் அட்டவணை சில பிரதான சேதனச் சேர்வைகளின் விபரங்களைத் தருகிறது.
| பெயர் | கூட்டம் | சூத்திரம் | கட்டமைப்புச் சூத்திரம் | முன்னொட்டு | பின்னொட்டு | உதாரணம் |
| --- | --- | --- | --- | --- | --- | --- |
| அல்கேன் | அல்கைல் | RH | alkyl- | -ane | எதேன் |  |
| அல்கீன் | அல்கீனைல் | R<sub>2</sub>C=CR<sub>2</sub> | alkenyl- | -ene | எதிலீன்
*(Ethene)* |  |
| அல்கைன் | அல்கைனல் | RC≡CR' | alkynyl- | -yne | அசெற்றலீன்
*(Ethyne)* |  |
| - | பென்சீன் | பீனைல் | RC<sub>6</sub>H<sub>5</sub>
RPh | phenyl- | -benzene | Cumene
*(2-phenylpropane)* |
| தொலுயீன் | பென்சைல் | RCH<sub>2</sub>C<sub>6</sub>H<sub>5</sub>
RBn | benzyl- | 1-(*substituent*)toluene | Benzyl bromide
*(α-Bromotoluene)* |  |
| ஹாலோஅல்கேன் | ஹலோ | RX | halo- | alkyl **halide** | Chloroethane
*(Ethyl chloride)* |  |
| ஃபுளோரோஅல்கேன் | ஃபுளோரோ | RF | fluoro- | alkyl **fluoride** | Fluoromethane
*(Methyl fluoride)* |  |
| குளோரோஅல்கேன் | குளோரோ | RCl | chloro- | alkyl **chloride** | குளோரோமீத்தேன்
*(Methyl chloride)* |  |
| புரோமோஅல்கேன் | புரோமோ | RBr | bromo- | alkyl **bromide** | Bromomethane
*(Methyl bromide)* |  |
| அயடோஅல்கேன் | அயடோ | RI | iodo- | alkyl **iodide** | Iodomethane
*(Methyl iodide)* |  |
| அல்ககோல் | ஹைட்ரொக்ஸில் | ROH | hydroxy- | **-ol** | மெதனோல் |  |
| கீட்டோன் | காபனைல் | RCOR' | -oyl-&nbsp;(-COR')
or
oxo- (=O) | **-one** | Butanone
(Methyl ethyl ketone) |  |
| அல்டிகைட் | அல்டிகைட் | RCHO | formyl- (-COH)
or
oxo- (=O) | **-al** | Ethanal
(அசிட்டால்டிகைடு) |  |
| அசற்றைல் ஹேலைட் | ஹலோஃபோர்மைல் | RCOX | carbonofluoridoyl-
carbonochloridoyl-
carbonobromidoyl-
carbonoiodidoyl- | -oyl **halide** | Acetyl chloride
*(Ethanoyl chloride)* | } |
# கரிம வேதியியல்

## அறிவியல் சொற்கள்

:* சேர்மம்
:* அமைப்பு
:* இயல்புகள்
:* வேதிவினை
# மரபியல் தலைப்புகள் பட்டியல்

## A

- :en:Adenine - அடினின்
- :en:Adaptation - இசைவாக்கம்
- :en:Allele - மாற்றுரு
# மரபியல் தலைப்புகள் பட்டியல்

## B

- :en:Base pair
- :en:Bioinformatics - உயிர் தகவலியல்
# மரபியல் தலைப்புகள் பட்டியல்

## C

- :en:Cell - கலம், உயிரணு
- :en:Cell nucleus - கரு (உயிர்)
- :en:Chromosome - நிறப்புரி
- :en:Chromosomal crossover - குறுக்குப் பரிமாற்றம்
- :en:Common ancestor - பொது மூதாதையர்
- :en:Cloning - படியெடுப்பு
# மரபியல் தலைப்புகள் பட்டியல்

## D

- :en:DNA - டி.என்.ஏ அல்லது ஆக்சியகற்றப்பட்ட ரைபோ கரு அமிலம்
- :en:DNA sequencing - டி.என்.ஏ வரன்முறையிடல்
# மரபியல் தலைப்புகள் பட்டியல்

## E

- :en:Egg - முட்டை
- :en:Evolution - படிவளர்ச்சி
# மரபியல் தலைப்புகள் பட்டியல்

## G

- :en:Gene - மரபணு, பரம்பரையலகு
- :en:Gene expression - மரபணு வெளிப்பாடு
- :en:Genetic engineering - மரபணு பொறியியல்
- :en:Genetically modified organism - மரபணு மாற்றப்பட்ட உயிரினம்
- :en:Gene pool -
- :en:Genetics - மரபியல்
- :en:genotype - மரபணுவமைப்பு
- :en:genome - மரபகராதி
- :en:Genetic code - மரபுக்குறியீடு
- :en:Gene drift - மரபணுப்பிறழ்வு நகர்ச்சி
- :en:Gene therapy - மரபணுச் சிகிச்சை
# மரபியல் தலைப்புகள் பட்டியல்

## H

- :en:Human genome - மனித மரபணுத்தொகை
- :en:Human genome project - மனித மரபகராதித் திட்டம்
- Hox gene
# மரபியல் தலைப்புகள் பட்டியல்

## M

- :en:Molecule - மூலக்கூறு
- :en:Mitosis - இழையுருப்பிரிவு
- :en:Meiosis - ஒடுக்கற்பிரிவு
- :en:Mutation - மரபணு திடீர்மாற்றம், விகாரம், திசு மரபு பிறழ்வு
# மரபியல் தலைப்புகள் பட்டியல்

## N

- :en:Natural selection - இயற்கைத் தேர்வு
# மரபியல் தலைப்புகள் பட்டியல்

## O

- :en:Overies - சூலகம்
# மரபியல் தலைப்புகள் பட்டியல்

## P

- :en:Protein - புரதம்
# மரபியல் தலைப்புகள் பட்டியல்

## R

- :en:Reproduction - இனப்பெருக்கம்
- :en:Reprogramming
- :en:Restriction enzyme
- :en:Recssive - பின்னிடைவு
- :en:RNA - ரைபோ கரு அமிலம்
# மரபியல் தலைப்புகள் பட்டியல்

## S

- :en:Sperm - விந்து
- :en:Sperm cell - விந்து கலம்
- :en:Seed - விதை
- :en:Sex - பாலுறவு
- :en:Sexual selection - இலிங்கத் தேர்வு
- :en:Species - சிறப்பினம்
- :en:Stem cell-குருத்தணு
# மரபியல் தலைப்புகள் பட்டியல்

## Other Words

- நியூக்ளியிக் - *Nucleic*
- உயிரியல் பண்புகள் ?? - species characteristics, traits
# அக்டோபர் 2005

****23 அக்டோபர் 2005****  
| ஐரோப்பா | பறவை காய்ச்சல் பரவுதலை தடுக்க ஐரோப்பிய நாடுகள் நடவடிக்கை | கிளோப் & மெயில் |  |
| --- | --- | --- | --- |
| **16 அக்டோபர் 2005** |  |  |  |
| மலாவி | மலாவியில் உணவு பஞ்சம், ஜனாதிபதி அவசர உதவி வேண்டுகோள் | பிபிசி |  |
| **10 அக்டோபர் 2005** |  |  |  |
| பாகிஸ்தான் | 20,000 மக்கள் பாகிஸ்தான் புவி நடுக்கத்துக்கு பலி, உதவி வரதொடங்கியுள்ளது | பிபிசி தமிழ் |  |
| **08 அக்டோபர் 2005** |  |  |  |
| பாகிஸ்தான் | பாகிஸ்தானில் நில நடுக்கம் | சீன வானொலி |  |
| **07 அக்டோபர் 2005** |  |  |  |
| சுடான் | தென் சுடானில் வறட்சி, உணவுப் பஞ்சம் | பிபிசி |  |
| **05 அக்டோபர் 2005** |  |  |  |
| ஐரோப்பா | சில ஐரோப்பிய நாடுகள் துருக்கியின் ஐ.ஒ. இணைவு பேச்சுக்கு கடும் எதிர்ப்பு | ரைம்ஸ் |  |
| **01 அக்டோபர் 2005** |  |  |  |
| தென் அமெரிக்கா | தென் அமெரிக்க நாடுகள் திறந்த சந்தை மண்டலம் அமைக்க முனைவு | எபிசி நீயூஸ் | } |  
__NOTOC__
# படியெடுப்பு

எனப்படும் செம்மறியாடு]]
உயிரியலில் **படியெடுப்பு** (Cloning) என்பது மரபியல் ரீதியில் ஒன்றையொன்று ஒத்த உயிரணு மூலக்கூறுகள், உயிரணுக்கள், உயிரணுக் குழுக்கள் (இழையங்கள்), உயிரினங்கள் போன்றவை ஒரு தனி மூதாதையிலிருந்து உருவாக்கப்படும் செயல்முறையாகும். இயற்கையில் பாக்டீரியாக்களிலும், சில பூச்சிகள், தாவரங்களில், கலவியற்ற இனப்பெருக்கம் நிகழும்போதும் இவ்வகையான இனப்பெருக்கமே நிகழ்கின்றது. உயிரித் தொழில்நுட்பத்தில் படியெடுப்பு என்பது மூன்று வெவ்வேறு நிலைகளில் செய்யப்படலாம்.
- உயிரணுக்களின் மூலக்கூறுகளில் ஒன்றான டி.என்.ஏ. படியெடுப்பு என்பது *மூலக்கூற்று படியெடுப்பு* (Molecular cloning) எனப்படும்.
- உயிரணுக்களின் படியெடுப்பு என்பது *உயிரணுப் படியெடுப்பு* (cell cloning) எனப்படும் (எ.கா. குருத்தணுப் படியெடுப்பு). தனிக் கலங்களாகவன்றி உயிரணுக் கூட்டங்களாக, அதாவது இழையங்களாகவும் படியெடுப்பு நிகழும் (எ.கா. சில இழைய வளர்ப்பு முறைகள்
- படியெடுப்பின் மூலம் ஒரு உயிரினத்தின் புதிய தனியன்களை உருவாக்குதல்.  
கலவிமுறை இனப்பெருக்கத்தில் ஆணின் விந்தும் பெண்ணின் முட்டையும் கலவியின் போது இணைவதால் உருவாகும் தனிக்கலமே பின்னர் பிரிவடைந்து செல்வதனால் பெருக்கமடைந்து முழு உயிராக பிரசவமாகிறது. இது விலங்குகளின் பொதுவான இயற்கை கருத்தரிப்பு ஆகும். இவ்வாறான கருத்தரிப்பின் போது தாயினதும் தந்தையினதும் இணைந்த குணங்களும் தோற்றங்களும் மரபு வழியாக குழந்தைக்கு கடத்தப்படுகிறது.  
படியெடுப்பு இனப்பெருக்கம் எனும் போது கலப்பின் மூலமாக உருவாகும் உயிர்க்கலம் போலல்லாமல் நேரடியாக முதலாமவரின் உயிர்க்கலமொன்றை அவரின் உடலின் ஏதேனுமோர் பகுதியிலிருந்து பிரித்தெடுத்து அடுத்ததோர் பெண்ணின் கருவறையினுள் கருக்கட்டச் செய்வதாகும். இதனால் கருவைச் சுமக்கும் பெண்ணின் பரம்பரை அம்சங்களில் எதுவும் வாரிசுக்கு கடத்தப்படாது.மாறாக 100 வீதமும் முதலாமவரைப் ஒத்த உயிராகவே வளரும்.
# படியெடுப்பு

## படியெடுப்பு இனப்பெருக்கத்தின் அடிப்படை

கருப்பையில் உருவாகும் முதல் நுகக்கலமே பின்னர் ஒன்றையொன்று முற்றிலும் ஒத்த இயல்புடைய உயிர்க்கலங்களை இனப்பெருக்கம் செய்கிறது. இச்செயற்பாடு கருப்பை, பிரசவம் என தொடங்கி மரணம் வரையும் பயணிக்கிறது. உதாரணத்திற்கு கிள்ளி எடுக்கப்படும் நுண்ணிய சதையில் உள்ள ஆயிரக்கணக்கான உயிர்க்கலங்களில் ஒன்றை ஆராய்ச்சிக்குட்படுத்தும் போது அது, ஆணின் விந்தணுவும் பெண்ணின் முட்டையும் இணைந்து உருவான முதல் நுகக்கலத்தை முற்றிலும் ஒத்திருப்பதை காணலாம். இவ்வாறு ஒவ்வொரு உயிர்க்கலமும் நுகக்கலத்தின் அனைத்து இயல்புகளையும் கொண்டிருந்தாலும் அவைகள் வெவ்வேறு தொழில்களை செய்யுமாறே இசைவாக்கமடைந்துள்ளன. மாற்றமாக ஒரு தொகுதியிலுள்ள உயிர்க்கலம் அடுத்த தொகுதியிலுள்ள வேலைகளை செய்வதில்லை. (குடற்கலங்கள் நாவுக்கலங்களின் வேலைகளை செய்வதில்லை)
- நுகக்கலத்தை முற்றிலும் ஒத்தவைகளே சகல உயிர்க்கலங்களும் என்பதால் அனைத்து உயிர்க்கலங்களும் அனைத்து தொழில்களையும் செய்யக்கூடியதாகவே இருக்கவேண்டும் என்ற அனுமானமே படியெடுப்பு இனப்பெருக்கம்(Cloning) எனும் எண்ணத்திற்கு வழியமைத்தது.  
உடலின் ஏதேனுமோர் பகுதியில் சீராக இயங்கிக்கொண்டிருக்கும் உயிர்க்கலமொன்றை தூண்டலுக்குள்ளாக்கி மீண்டும் நுகக்கலமாக மாற்ற முடியும் என்பதுவே படியமுறை இனப்பெருக்கத்தின் அடிப்படை. அதாவது "X என்ற நபரின் ஏதேனும் பகுதியிலிருந்து பெறும் நுண்ணிய சதையிலிருந்து (கலத்திலிருந்து) இன்னுமொரு X என்ற நபரை உருவாக்கலாம்" என்ற கருதுகோளிலேயே ஆராய்ச்சிகளை விஞ்ஞானம் மேற்கொண்டு வந்தாலும் இன்னுமும் இந்த அடிப்படை முயற்சியில் வெற்றி கிடைக்கவில்லை.  
படியமுறை இனப்பெருக்கத்தின் வெற்றியாக தற்போது அறியப்படுவது,ஒரு உயிரினத்தின் உடலிலிருந்து நுகக்கலத்தின் தொழில்களை செய்வதற்கு இசைவாக்கமடந்த உயிர்க்கலமொன்றை சிறப்பாக தேடிப்பெற்று அதன் கருவை (பரம்பரை தகவல்கள் சேமிக்கப்பட்டுள்ள இடம்.) நீக்கி சாதாரண உயிர்க்கலமொன்றின் கருவை அதனுள் செலுத்தி கருவறையினுள் வளரச்செயும் முறையே ஆகும்.(தொடரும் காலங்களில் அடிப்படை அனுமானத்தில் வெற்றி ஏற்படலாம்.)
# படியெடுப்பு

## டொலி உருவாக்கம்.

பெண் செம்மறியாடொன்றின் நுகக்கலத்தை ஒத்த கலமொன்று அதன் சினை முட்டைக் கூட்டத்திலிருந்து கண்டு பிடிக்கப்பட்டது. பின்னர் அதன் கரு நீக்கப்பட்டு உடலின் வேறோர் பகுதியிலிருந்து பெறப்பட்ட உயிர்க்கலமொன்றின் கரு அதனுள் செலுத்தப்பட்டது. இவ்வாறு உருவாக்கப்பட்ட நுகக்கலம் அதே செம்மறியாட்டின் கருவறைக்குள்ளேயே வளர்க்கப்பட்டது. இதனால் ஆணின் துணை இல்லாமல் 100 வீதமும் தாயை ஒத்த உயிரின் உருவாக்கம் சாத்தியமானதை விஞ்ஞான உலகம் நிரூபித்துக்காட்டியது.
# படியெடுப்பு

## சமூக சர்ச்சைகள்

படியெடு உயிரித்தொழில்நுட்பம் பல சீரிய சமூக சர்ச்சைகளை, கேள்விகளை முன்வைத்துள்ளது.
- இயற்கையாக நடைபெறும் இனப்பெருக்க முறைகளுடன் இடையூறு செய்வது எவ்வகை பின் விளைவுகளை ஏற்படுத்தும்?
- ஒரு பெண் தனது உயிர்க்கலத்தை கொண்டே ஆணின் தேவையின்றி தனது குழந்தையை உருவாக்கிகொள்ளலாம், அப்படியானால் ஆண்களின் தேவை என்ன?
- ஒரு ஆணின் உயிர்க்கலத்தை ஒரு பெண்ணின் முட்டையில் படியெடுத்து, பின்னர் இன்னொரு பெண்ணின் மூலம் குழந்தை பெற செய்தால், குழந்தைக்கு எத்தனை பெற்றோர்? குழந்தை யாருக்கு சொந்தம்?
# நீர்கொழும்பு

**நீர்கொழும்பு** என்பது இலங்கையின் மேற்குக் கரையில் உள்ள ஒரு மாநகரமாகும். சிங்கள மொழியில் இது *மீகமுவ* என அழைக்கப்படுகிறது. இது நாட்டின் ஒன்பது மாகாணங்களில் ஒன்றான வடமேல் மாகாணத்திலுள்ள முக்கிய நகரங்களுள் ஒன்று. இதன் கடற்கரை உள்நாட்டு மற்றும் வெளிநாட்டுச் சுற்றுலாப் பயணிகள் மத்தியில் பெயர் பெற்றவை. இதனால் இந் நகரத்தினதும், அதனை அண்டியுள்ள பகுதிகளினதும் கடற்கரையோரங்களில் ஏராளமான சுற்றுலா விடுதிகள் அமைந்துள்ளன. இது பண்டாரநாயக்கா சர்வதேச விமான நிலையத்திலிருந்து சுமார் 7 கிலோமீட்டர் தொலைவில் அமைந்துள்ளது.  
நீர்கொழும்பு நகரப்பகுதியில் உள்ளவர்களில் பெரும்பாலானவர்கள் உரோமன் கத்தோலிக்கர்களும், இதற்கு அடுத்தாக இஸ்லாமியர்கள் மற்றும் பௌத்தர்களும், மிகவும் சிறுபான்மையாக இந்துக்களும் உள்ளனர்.
# ஆத்திசூடி

**ஆத்திசூடி** என்பது பொ.ஊ. 12-ஆம் நூற்றாண்டில் வாழ்ந்த ஔவையார் இயற்றிய நீதி நூல் ஆகும். சிறுவர்கள் இளம் பருவத்திலேயே மனனம் செய்து மனதில் நிறுத்திக்கொள்ளும் வகையில் சிறுசிறு சொற்றொடர்களால் எளிமையாக அமைந்தது ஆத்திசூடி.  
தமிழ்ச் சமுதாயம் நல்லொழுக்கத்திற்கு முக்கியத்துவம் அளித்ததை உணர்த்தும் விதமாகவும் அன்று வழக்கத்திலிருந்த திண்ணைப் பள்ளிகள், குருகுலங்கள் முதல், இன்று பின்பற்றப் படுகிற மெக்காலே கல்வி முறை வரை, தமிழ் கற்கும் போது தமிழின் உயிரெழுத்துகளைச் சொல்லித் தருகின்ற பொருட்டு ஔவையின் ஆத்திசூடியைக் கொண்டு கற்பிப்பதை ஆசிரியர்கள் கடைப்பிடித்து வருகின்றார்கள்.
# ஆத்திசூடி

## நூல்

- ஆசிரியர்: ஔவையார்
- பாடல்கள்: 109
- இலக்கணம்: காப்புச் செய்யுள் -1
# ஆத்திசூடி

## கடவுள் வாழ்த்து

:**ஆத்தி**-திருவாத்தி பூமாலையைச் **சூடி**-அணிந்து கொண்டு **அமர்ந்த**- வீற்று இருக்கின்ற  
**தேவனை**- கடவுளை (மத வேறுபாடு இன்றி )** ஏத்தி ஏத்தித்**- (மனம்)வாழ்த்தி (மொழி)வாழ்த்தி
:**தொழுவோம்**-(மெய்)வணங்குவோம் **யாமே**-நாமே.
# ஆத்திசூடி

## உயிர் வருக்கம்

1.
:அறம் – (விதித்தன செய்தல் விலக்கியன ஒழித்தல் – நல்ல செயல்களைச் செய்வது மற்றும் கெடுதல் செயல்களைச் செய்யாமல் இருப்பது)
:செய – செய்வதற்கு,
:விரும்பு – நீ ஆசைப்படு.
:*தருமம் செய்ய நீ விரும்புவாயாக
:*நல்ல செயல்களைச் செய்வதற்கு மனம் விருப்பம் கொள்ள வேண்டும். மனம் விருப்பம் கொள்ள அந்த நல்ல செயல்களை மகிழ்வுடன் செய்ய முடியும்.
:*
2.
:ஆறுவது- தவிர்க்க வேண்டியது,
:சினம் - கோபம்.
:*கோபம் தணிக்கப்பட வேண்டியதாகும்.
:*கோபம் வரும் போது நமது சிந்திக்கும் அறிவு குறைந்து உணர்ச்சி வசப்பட்டுத் தவறான முடிவு எடுக்கும் சூழ்நிலை உருவாகும். அஃது எல்லோருக்கும் நல்லது அல்ல.
:*
3.
:இயல்வது - நம்மால் முடிந்ததைக் கொடுப்பதற்கு
:கரவேல் - வறுமையினாலே இரப்பவர்களுக்கு நீ ஒளியாதே ( "கரவல்" கொடாது மறைக்கை, கரப்பு, மறைப்பு, மறைக்காதே)
:*உன்னால் கொடுக்கக்கூடிய பொருளை யாசிப்பவர்க்கு ஒளிக்காது கொடு.
:*
4.
:ஈவது - தருமத்தைக் குறித்து ஒருவருக்கு ஒருவர் கொடுப்பதை
:விலக்கேல் - நீ தடுக்காதே
:*ஒருவர், மற்றவர்க்குக் கொடுப்பதை, வேண்டாமென்று தடுக்காதே
:*
5.
:உடையது - உனக்கு உள்ள பொருளை
:விளம்பேல் - நீ பிறர் அறியும்படி சொல்லாதே
:*உன்னிடத்திலுள்ள பொருளை அல்லது இரகசியங்களைப் பிறர் அறியுமாறு சொல்லாதே.
:*உனக்குள்ள பொருள் மற்றும் சிறப்புகளைப் பலரும் அறியும்படி பெருமையாகப் பேசாதே.
:*உன்னுடைய பலவீனத்தையும் பலரும் அறியும்படி சொல்லாதே. அதனால் நல்ல பயன் எதுவும் இல்லை.
:*
6.
:ஊக்கமது– செய்தொழிலில் மனஞ்சோராமை, உள்ளக் கிளர்ச்சியைக்
:கைவிடேல்– நீ தளர்ந்து போக விடாதே.
:*எப்போதும் முயற்சியைக் கைவிடக்கூடாது.
:*
7.
:எண் – கணித நூலையும்
:எழுத்து - அற நூல்களையும், இலக்கண நூலையும்
:இகழேல் - வீணென்று இகழ்ந்து விடாதே.
:*எண்ணும் எழுத்தும் மக்களுக்கு இன்றியமையாதன; ஆகவே, அவற்றை வீணென்று இகழ்ந்து கற்காமல் விட்டு விடாதே.
:*
8.
:ஏற்பது – ஒருவரிடத்திலே போய் இரப்பது பிறரிடம் சென்று யாசித்தல்;
:இகழ்ச்சி – பழிப்பாகும் (அல்லது) இழிவு தரும்.
:*இரந்து வாழ்வது இழிவானது. அதனால் யாசிக்கக் கூடாது.
:*
9.
:ஐயமிட்டு – உன்னிடம் உணவு கேட்பவற்குக் கொடுத்து
:உண் - பிறகே நீ உண்ண வேண்டும்.
:*யாசிப்பவர்கட்குக் கொடுத்துப் பிறகு உண்ண வேண்டும்.
:*
10.
:ஒப்புரவு – உலக போக்கிற்கு ஏற்றவாறு;
:ஒழுகு – நட
:*உலக நடையை அறிந்துகொண்டு, அத்தோடு பொருந்துமாறு நடந்துகொள்.
:*
11.
:ஓதுவது – கற்பது
:ஒழியேல் – விட்டு விடாதே
:*நல்ல நூல்களை எப்பொழுதும் படித்துக்கொண்டிரு. கற்றுக்கொள்வதை நிறுத்தாதே.
:*
12.
:ஔவியம் – பொறாமை
:பேசேல் - பேசாதே
:*ஒருவரிடமும் பொறாமை கொண்டு பேசாதே.
:*
13.
:அஃகம்- தானியங்கள்
:சுருக்கேல்- அளவில் குறைக்காதே
:*அதிக இலாபத்துக்காகத் தானியங்களைக் குறைத்து அளந்து விற்காதே.
:*
# ஆத்திசூடி

## உயிர்மெய் வருக்கம்

14.  
கண்ணாற் கண்டதற்கு மாறாகப் (பொய் சாட்சி) சொல்லாதே.  
15.  
'<nowiki/>**ங**' என்னும் எழுத்தானது எப்படி தான் பயன்னுள்ளதாக இருந்து தன் வருக்க எழுத்துகளைத் தழுவுகிறதோ
அது போல நாமும் நம்மைச் சார்ந்தவர்களால் என்ன பயன் என்று பாராமல் அவர்களைக் காக்க வேண்டும்.
- "ங" என்னும் எழுத்தைக் கூர்ந்து நோக்கினால், ஒருவர் வளைந்து வணக்கம் சொல்வது போல் உள்ளது விளங்கும்.
- அதைப்போலப் பணிவாகப் பெரியவர் முன் வளைய வேண்டும் என்று ஔவை உரைத்ததாகவும் எடுத்துக்கொள்ளலாம்.
-  
16.
- சனி(குளிர்ந்த) நீராடு.
-
17.  
கேட்பவருக்கு இன்பம் உண்டாகும்படி இனிமையாகப் பேசு.  
18.
உன் தேவைக்கு மேல் வீட்டை பெரிதாகக் கட்டாதே.  
19.  
ஒருவரிடம் நட்பு கொள்ளும் முன்,அவர் நல்ல குணங்களும்,நல்ல செய்கைகளும் கொண்டவரா எனத் தெரிந்த பிறகு  
அவருடன் நட்பு கொள்ளவும்.  
20.  
உன் தந்தையையும் தாயையும் அவர்களுடைய முதுமைக் காலம் வரை அன்புடன் காப்பாற்று.  
21.  
ஒருவர் உனக்குச் செய்த உதவியை ஒரு போதும் மறவாதே.  
22.  
எச்செயலையும் அதற்குரிய காலத்திலேயே செய்ய வேண்டும்.  
23.
பிறர் நிலத்தைத் திருடி அதன் மூலம் வாழாதே (அல்லது) நீதி மன்றத்தில் இருந்து கொண்டே  
லஞ்சம் வாங்கிக்கொண்டு தீர்ப்பு வழங்காதே (என்றும் பொருள் கொள்ளலாம்)  
24.  
நல்லொழுக்கத்துக்கு மாறான செயல்களைச் செய்யாதே.  
25.  
பாம்புகளைப் பிடித்து விளையாடாதே.  
26.
'இலவம் பஞ்சு' எனும் ஒரு வகை பஞ்சினால் செய்யப்பட்ட படுக்கையிலே உறங்கு  
27.  
கபடச்(உண்மைக்குப் புறம்பான,கவர்ச்சிகரமான) சொற்களைப் பேசாதே  
28.
இழிவான செயல்களைச் செய்யாதே  
29.  
இளமை பருவத்தில் இருந்தே கற்கவேண்டியவைகளைத் (**இலக்கணத்தையும் கணிதத்தையு**ம்) தவறாமல் கற்றுக்கொள்.  
30.  
கடவுளை மனதில் எப்பொழுதும் நினைக்கவேண்டும்  
31.  
கடல் நீரில் விளையாடுவது துன்பம் தரும்  
மிகுதியாகத் தூங்காதே
# ஆத்திசூடி

## ககர வருக்கம்

32.  
:* யாரையும் கோபத்தில் கடிந்து பேசிவிடாதே.  
33.  
:* தான் செய்யத் தொடங்கிய தருமத்தை விடாமல் செய்வதே விரதமாகும் (**அல்லது**)
:* பிற உயிர்களுக்குத் துன்பம் செய்யாமல் அவற்றைக் காப்பாற்றுவதே தவம் ஆகும்.  
34.  
:* உன் உடலாலும் பொருளாலும் பிறருக்கு நன்மை செய்து வாழ்  
35.  
:* இழிவான குணஞ் செயல்களை நீக்கு  
36.  
:* நன்மை தரக்கூடிய நல்ல குணங்களைப் பின்பற்றுவதை நிறுத்திவிடாதே(கைவிடேல்).  
37.  
:* நல்லவரோடு நட்பு செய்து பின் அவரைப் பிரியாதே  
38.  
:* பிறருக்குக் கேடு விளைவிக்கும் செயல்களைச் செய்யாதே.  
39.  
:* கற்றவர் சொல்லும் நூற் பொருளைக் கேட்பதற்கு முயற்சி செய்  
40.  
:* உங்களுக்குத் தெரிந்த கைத்தொழிலை மற்றவர்களிடமிருந்து ஒளியாமற் செய்து கொண்டிருக்கவும்.  
41.  
:* பிறர் பொருளைத் திருடுவதற்கு ஆசைப்படாதே.  
42.  
:* குற்றமான விளையாட்டை விட்டு விடு (நீக்கு)  
43.  
:* வாழ்வில் செயற்கையாக ஏற்படும் துன்பத்தை நீக்கு
# ஆத்திசூடி

## சகர வருக்கம்

44.  
:* தர்மசக்கர நெறிப்படி வாழ வேண்டும். ( அரசன் = ஆள்பவர், தலைவர் )  
45.  
:* அறிவொழுக்கங்களில் நிறைந்த பெரியோர்களுடன் சேர்ந்து இரு.  
46.  
:* பொய்யான வார்த்தைகளை மெய் போலப் பேசாதே  
47.  
:* புகழுக்குக் காரணமான நல்ல குணங்களை மறந்து விடாதே.  
48.  
:* கேட்பவருக்குக் கோபமும் வெறுப்பும் உண்டாகும்படி பேசாதீர்  
49.  
:* ஒருபொதும் சூதாட்டத்தை விரும்பாதே.  
50.  
:* செய்யும் செயல்களைத் தவறோ குறையோ ஏதும் இல்லாமல் செய்யவும்  
51.  
:* நீ பழகும் நபர்கள் நல்ல குணங்கள் உடையவர்களா என நன்கு ஆராய்ந்து பின்பு அவர்களுடன் பழகு.  
52.  
:* பெரியோர் 'சீ' என வெறுக்கும்படி வீணாய்த் திரியாதே  
53.  
:* பிறருடன் பேசும் பொழுது மறந்தும் குற்றமுண்டாகப் பேசாதே  
54.  
:* முயற்சியின்றிச் சோம்பேறியாகத் திரியாதே.
# ஆத்திசூடி

## தகர வருக்கம்

55.  
:* பெரியோர்கள் உன்னைத் தக்கவன்(யோக்கியன்,நல்லவன்) என்று புகழும்படி நடந்துக்கொள்  
56.  
:* யாசிப்பவர்களுக்குத் தானம் செய்.  
57.  
:* நாராயணமூர்த்திக்குத் தொண்டு செய்  
58.  
:* பாவச் செயல்களைச் செய்யாமல் இரு.  
59.  
:* முயற்சி செய்யும் பொழுது வரும் உடம்பின் வருத்தத்திற்கு அஞ்சி அதனை விட்டு விடாதே.  
60.  
:* ஒரு வேளையை முடிப்பதற்கான வழிமுறைகளை நன்கு ஆராய்ந்து அறிந்த பின்பு அச்செயலைச் செய்யத் தொடங்கவும்  
61.  
:* கடவுளைப் பழிக்காதே.  
62.  
:* உன் நாட்டில் வசிக்கும் மக்களுடன் பகை இல்லாமல் வாழ்  
63.  
:* மனைவி சொல் கேட்டு ஆராயாமல் நடவாதே.  
64.  
:* பழைமையை மறவாதிருக்க வேண்டும் (பழங்கால மற்றும் பண்டைய முறையிலான நம் தமிழ் கலாச்சாரத்தை விட்டுக் கொடுக்காமல் இயற்கையோடு ஒத்து வாழ வேண்டும்)  
65.  
:* ஒரு செயலைச் செய்தால் தோல்வியில் தான் முடியும் எனத் தெரிந்தே அதைத் தொடங்காதே.
# ஆத்திசூடி

## நகர வருக்கம்

66.  
:* நல்வினை செய்தலை எவ்வளவு இடையுறு வந்தாலும் உறுதியாகத் தொடரவும்  
67.  
:* நாட்டில் உள்ள பலரும் ஒத்துக்கொள்ளத்தக்க நல்ல காரியங்களைச் செய்  
68.  
:* உன்னுடைய நல்ல நிலையில் இருந்து என்றும் தாழ்ந்து விடாதே.  
69.  
:* வெள்ளபெருக்கில் நீந்தி விளையாடாதே  
70.  
:* நோயைத் தரும் சிற்றுண்டிகளை அதிகமாக உண்ணாதே  
71.  
:* அறிவை வளர்க்கும் பல நூல்களைப் படி  
72.  
:* நெற்பயிரை விளையச் செய்வதை உன் வாழ்க்கை தொழிலாகக் கொண்டு வாழ்.  
73.  
:* ஒழுக்கந் தவறாமல் நேர்வழியில் நட  
74.  
:* பிறர் வருந்தத் தகுந்த தீ வினைகளைச் செய்யாதே  
75.  
:* பயன் இல்லாத அற்ப வார்த்தைகளைப் பேசாதே.  
76.  
:* மிகுந்த உணவு உறக்கம் முதலியவற்றால் நோய்க்கு வழிவகை செய்யாதே.
# ஆத்திசூடி

## பகர வருக்கம்

77.  
:* பெரியோர்களால் பழிக்கப்படும் இழிவான சொற்களான பொய்,கடுஞ்சொல் ஆகியவற்றைப் பேசாதே.  
78.  
:* பாம்புபோலக் கொடிய குணம் கொண்டவர்கள் உடன் பழகாதே.  
79.  
:* குற்றம் உண்டாகும்படி எதையும் பேசாதே.  
80.  
:* பெருமையை அடையும் படியான நல்ல நிலையிலே நில்  
81.  
:* உன்னையே நம்பியவர்களைக் காப்பாற்றி வாழ்  
82.  
:* விளைநிலத்தை உழுது அதில் பயிர்செய்து உண்.(அ)விவசாயத்தை வாழ்க்கைத் தொழிலாகக் கொள்  
83.  
:* அறிவிலே சிறந்த பெரியோர்களை உனக்குத் துணையாகப் பேணிக்கொள்  
84.  
:* அறியாமையைப் போக்கு  
85.  
:* அறிவில்லாத சிறுவனோடு கூடித் திரியாதே.  
86.  
:* பொருள்களை(செல்வம் உட்பட)வீண் செலவு செய்யாமற் பாதுகாத்து வாழ்.  
87.  
:* யாருடனும் தேவையில்லாமல் சண்டை பொடுவதை ஒரு வேலையாகச் செய்யாதே
# ஆத்திசூடி

## மகர வருக்கம்

88.  
:* எதனாலும் மனக்கலக்கம் அடையாதே  
89.  
:* பகைவன் உன்னைத் துன்புறுத்தி உன்னை வெல்வதற்கு இடம் கொடுக்காதே.  
90.  
:* சாதாரணமான விஷயத்தை மாயாஜால வார்தைகளால் பெரிதாகக் கூறாதே.  
91.  
:* மிகுதியாக உண்ணுதலை விரும்பாதே.  
92.  
:* எப்போதும் யாருடனாவது சண்டையிடுவதற்காகப் போர் முனையிலே நிற்காதே  
93.  
:* மூர்க்க குணம் கொண்டவர்கள் உடன் பழகாதே  
94.  
:* பிற மாதரை விரும்பாமல் உன் மனைவியுடன் மட்டும் சேர்ந்து வாழ்.  
95.  
:* நல்லொழுக்கம் உடைய பெரியோர் சொல்லைக் கேட்டு நட.  
96.  
:* விலைமாந்தர் உடன் உறவு கொள்ளாமல் விலகி நில்  
97.  
:[மொழிவது = பேசுவது]
:* சொல்லப்படும் பொருளைச் சந்தேகம் நீங்கும்படி சொல்
:* பேசுவதைத் தெளிவாகப் பேசு
:* சொல்வதற்கு முன், இதைச் சொல்ல வேண்டுமா? என்று ஆராய்ந்து, பின் சொல்க
:* எதைச் சொல்ல/பேச வேண்டும்?
:* எப்பொழுது சொல்ல/பேச வேண்டும்?
:* எதைச் சொல்லக்/பேசக் கூடாது?
:* எப்பொழுது சொல்லக்/பேசக் கூடாது?
:* எப்படிச் சொல்ல வேண்டும்?
:* எப்படிச் சொல்லக் கூடாது?  
98.  
:* நிலையில்லாத பொருள்களின் மேலுள்ள ஆசையை வெறுத்திடு
# ஆத்திசூடி

## வகர வருக்கம்

99.  
:* உன்னுடைய வலிமையை நீயே புகழ்ந்து பேசாதே  
100.  
:* முந்திக்கொண்டு வாதிடாதே  
101.  
:* கல்வியாகிய நற்பொருளை விரும்பு  
102.  
:* முக்தியை பெறுவதற்கான சன்மார்க்கத்திலே வாழ்க்கையை நடத்து  
103.  
:* உயர்ந்த குணங்கள் கொண்டவனாக வாழ்.  
104.  
:* ஊராருடன் நன்மை தீமைகளில் கலந்து வாழ்  
105.  
:* யாருடனும் கடினமாகப் பேசாதே  
106.  
:* வேண்டுமென்றே தீய செயல்களைச் செய்யாதே  
107.  
:* விடியற்காலையில் தூக்கத்திலிருந்து எழு
:*நாள்தோறும் சூரியன் உதிக்கும் முன்பே தூக்கத்தில் இருந்து எழுந்திரு  
108.  
:* பகைவர்களை நம்பாதே  
109.  
:* நம்மைச் சுற்றி உள்ளவர்களைப் பற்றி பிறரிடம் குறை சொல்லக் கூடாது
:* அடுத்தவரைப் பற்றிப் புறம் (தவறாகப்) பேசக் கூடாது
:* எந்த வழக்கிலும் ஒருபுடைச் சார்பாகப் பேசாமல் நடுநிலையுடன் பேசு.
:* திருக்குறள் அதிகாரம் 19 - புறங்கூறாமை
# கிண்டி

**கிண்டி** (ஆங்கிலம்: Guindy) தமிழ்நாட்டின் சென்னை நகரத்திலுள்ள ஒரு நகர்ப் பகுதியாகும். இது சென்னையின் தென்பகுதியில் அமைந்துள்ளது. கிழக்கே அடையாறும் வடக்கே கோட்டூர்புரமும் உள்ளன. இங்கு புகழ் பெற்ற அண்ணா பல்கலைக்கழகம் மற்றும் கிண்டி தேசியப் பூங்கா அமைந்துள்ளது. இந்தப் பூங்காவில் மாநில ஆளுநரின் அதிகாரப்பூர்வ இருப்பிடம் *ராஜ்பவன்* உள்ளது. அண்ணா பல்கலைக்கழகம் அமைந்துள்ள வளாகத்தின் முந்தைய கிண்டி பொறியியற் கல்லூரி, இந்தியாவின் பழமையான பொறியியற் கல்லூரிகளுள் ஒன்றாகும். மேலும் கிண்டியில் ஒரு பாம்புப் பண்ணையும் சிறுவர் பூங்காவும் உள்ளன. இவற்றை அடுத்து இராசாசி, காமராசர் மற்றும் அண்ணல் காந்தி நினைவிடங்கள் உள்ளன. தாம்பரம்–சென்னைக் கடற்கரை சுற்றுப்புற வழித்தடத்தின் நிறுத்தமாக தொடருந்து நிலையம் அமைந்துள்ளது. இதன் அருகாமையில் தொழிற்பேட்டை ஏற்படுத்தப்பட்டது. மேலும் இந்தியாவிலே முதன் முதலில் உருவான ***CIPET*** அமைந்துள்ளது
# சண்டிகர்

**சண்டிகர்** (*Chandigarh*) இந்தியாவில் உள்ள ஒரு ஒன்றியப் பகுதி மற்றும் நகரமாகும். இந்நகரம் பஞ்சாப், அரியானா ஆகிய இரண்டு இந்திய மாநிலங்களுக்கும் தலைநகராக விளங்குகிறது. இரு மாநிலங்களின் எல்லையில் அமைந்துள்ளதால் இந்நகரம் எந்த மாநிலத்தையும் சேர்ந்ததல்ல. இரு மாநிலத்தவரும் கோரியதால், இந்நகரம் தனி ஒன்றியப் பகுதியாக்கப்பட்டது.
# சண்டிகர்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி சண்டிகரின் மொத்த மக்கள் தொகை 1,055,450 ஆக உள்ளது. கிராமப்புறங்களில் 2.75% மக்களும், நகரப்புறங்களில் 97.25% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 17.19% ஆக உயர்ந்துள்ளது. மக்கள் தொகையில் 580,663 ஆண்களும் மற்றும் 474,787 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 818 வீதம் உள்ளனர். 114 சதுர கிலோ மீட்டர் பரப்பளவு கொண்ட சண்டிகரில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 9,258 மக்கள் வாழ்கின்றனர். சண்டிகரின் சராசரி படிப்பறிவு 86.05 % ஆகவும், ஆண்களின் படிப்பறிவு 89.99 % ஆகவும், பெண்களின் படிப்பறிவு 81.19 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 119,434 ஆக உள்ளது.
# சண்டிகர்

## சமயம்

சண்டிகரில் இந்து சமயத்தவரின் மக்கள் தொகை 852,574 (80.78 %) ஆகவும் இசுலாமிய சமய மக்கள் தொகை 51,447 (4.87 %) ஆகவும், ஆகவும் கிறித்தவ சமயத்தினரின் மக்கள் தொகை 8,720 (0.83 %) ஆகவும், சீக்கிய சமய மக்கள் தொகை 138,329 (13.11 %) ஆகவும் , சமண சமய மக்கள் தொகை 1,960 (0.19 %) ஆகவும், பௌத்த சமய மக்கள் தொகை 1,160 (0.11 %) ஆகவும், பிற சமயத்து மக்கள் தொகை 246 (0.02 %) ஆகவும் மற்றும் சமயம் குறிப்பிடாதவர்கள் மக்கள் தொகை 1,014 (0.10 %) ஆகவும் உள்ளது.
# சண்டிகர்

## மொழிகள்

சண்டிகரின் ஆட்சி மொழிகளான, ஆங்கிலம், பஞ்சாபி , இந்தி மற்றும் வட்டார மொழிகளும் பேசப்படுகிறது.
# சண்டிகர்

## போக்குவரத்து

### தரைவழிப் போக்குவரத்து

1465 கிலோ மீட்டர் நீளம் கொண்ட தேசிய நெடுஞ்சாலை எண் 2 சண்டிகர் நகரத்தை புதுதில்லி, உத்தரப் பிரதேசம், பிகார், ஜார்கண்ட் மற்றும் மேற்கு வங்காளம் மாநிலங்களுடன் இணைக்கிறது. 323 கிலோ மீட்டர் நீளம் கொண்ட தேசிய நெடுஞ்சாலை எண் 21 சண்டிகர் நகரை இமாச்சலப் பிரதேசத்தின் மலைவாழிட நகரான மணாலியை, சிம்லா வழியாக இணைக்கிறது. 225 கிலோ மீட்டர் நீளம் கொண்ட தேசிய நெடுஞ்சாலை எண் 95 பஞ்சாபின் ஃபிரோஸ்பூர் நகரத்துடன் இணைக்கிறது.
# சண்டிகர்

## போக்குவரத்து

### தொடருந்து

சண்டிகர் சந்திப்பு தொடருந்து நிலையத்திலிருந்து புதுதில்லி, சென்னை, மதுரை , கொல்கத்தா, மும்பை, பெங்களூரு, சிம்லா, அமிர்தசரஸ், ஜம்மு போன்ற அனைத்து முக்கிய நகரங்களை சண்டிகர் நகரத்துடன் இருப்புப்பாதை மூலம் இணைக்கிறது.
# சண்டிகர்

## போக்குவரத்து

### வானூர்தி நிலையம்

சண்டிகர் பன்னாட்டு வானூர்தி நிலையம் நாட்டின் அனைத்து நகரங்களுடனும், பன்னாட்டு நகரங்களுடனும் வானூர்திகள் மூலம் வான் வழியாக இணைக்கிறது.
# சண்டிகர்

## சுற்றுலா

### சண்டிகர் நகரத்தில்

பாறைச் சிற்பத் தோட்டம், சாகீர் உசேன் ரோசாத் தோட்டம் மற்றும்
காந்தி பவன்
# சண்டிகர்

## சுற்றுலா

### அருகில் உள்ள சுற்றுலா மையங்கள்

அமிர்தசரஸ், வாகா, வாகா எல்லைச் சடங்கு மற்றும் பிஞ்சூர் தோட்டம்
# ஒன்றியப் பகுதி (இந்தியா)

**ஒன்றியப் பகுதி** அல்லது **யூனியன் பிரதேசம்** (*Union Territory*) என்பது இந்தியாவில் ஒரு நிர்வாகப் பிரிவு ஆகும். இது மாநிலங்களைப் போலல்லாமல் நேரடியாக இந்திய நடுவண் அரசால் நிர்வகிக்கப்படுகிறது. 2022 ஆம் ஆண்டு நிலவரப்படி இந்தியாவில் 8 ஒன்றியப் பகுதிகள் உள்ளன.
# ஒன்றியப் பகுதி (இந்தியா)

## தற்போதைய ஒன்றியப் பகுதிகள்

****சட்டமன்ற தேர்தல்கள் கொண்ட ஒன்றியப் பகுதிகள்****  
| தேசிய தலைநகர் பகுதி | வட இந்தியா |  |
| --- | --- | --- |
| சம்மு காசுமீர் | வட இந்தியா |  |
| புதுச்சேரி | தென்னிந்தியா |  |
| **தேர்ந்தெடுக்கப்பட்ட சட்டமன்றங்கள் மற்றும் அரசாங்கங்கள் இல்லாத ஒன்றியப் பகுதிகள்** |  |  |
| அந்தமான் நிக்கோபார் தீவுகள் | வங்காள விரிகுடா |  |
| சண்டிகர் | வட இந்தியா |  |
| தாத்ரா & நகர் ஹவேலி மற்றும் தாமன் & தியூ | மேற்கு இந்தியா |  |
| இலட்சத்தீவுகள் | அரபுக் கடல் |  |
| இலடாக்கு | வட இந்தியா | } |  
இவற்றில் புதுச்சேரி, தில்லி மற்றும் சம்மு காசுமீர் ஆகிய மூன்று ஒன்றியப் பகுதிகள் சட்டமன்றத்துடன் கூடிய தகுதி உடையனவாகும். மற்ற ஒன்றியப் பகுதிகள் சட்டமன்றங்கள் இன்றி, நேரடியாக இந்தியக் குடியரசுத் தலைவரால் நியமிக்கப்படும் அதிகாரிகளால் நிருவகிக்கப்படுகிறது. தில்லி மற்றும் சம்மு காசுமீர் ஒன்றியப் பகுதிகளுக்கு தேர்தல் மூலம் அரசமைக்க உரிமை இருப்பினும், சட்டங்கள் இயற்றுவதற்கு முன், சட்ட முன்மொழிவுகளுக்கு இந்தியக் குடியரசுத் தலைவர் ஒப்புதல் தேவையாக உள்ளது. இந்த 3 ஒன்றியப் பகுதிகளுக்கு துணைநிலை ஆளுநர் தலைமை தாங்குவார்.
# ஒன்றியப் பகுதி (இந்தியா)

## முன்னாள் ஒன்றியப் பகுதிகள்

| அருணாசலப் பிரதேசம் | வடகிழக்கு இந்தியா | இந்திய மாநிலங்களில் ஒன்று |  |
| --- | --- | --- | --- |
| தாத்ரா மற்றும் நகர் அவேலி | மேற்கு இந்தியா | தாத்ரா & நகர் அவேலி மற்றும் தாமன் & தியூ ஒன்றியப் பகுதி |  |
| தமனும் தியூவும் | மேற்கு இந்தியா | தாத்ரா & நகர் அவேலி மற்றும் தாமன் & தியூ ஒன்றியப் பகுதி |  |
| கோவா | மேற்கு இந்தியா | இந்திய மாநிலங்களில் ஒன்று |  |
| இமாச்சலப் பிரதேசம் | தென்னிந்தியா | இந்திய மாநிலங்களில் ஒன்று |  |
| மணிப்பூர் | வடகிழக்கு இந்தியா | இந்திய மாநிலங்களில் ஒன்று |  |
| மிசோரம் | வடகிழக்கு இந்தியா | இந்திய மாநிலங்களில் ஒன்று |  |
| நாகாலாந்து | வடகிழக்கு இந்தியா | இந்திய மாநிலங்களில் ஒன்று |  |
| திரிபுரா | வடகிழக்கு இந்தியா | இந்திய மாநிலங்களில் ஒன்று | } |
# ஒன்றியப் பகுதி (இந்தியா)

## இதனையும் காண்க

- இந்தியாவின் மாநிலங்களும் ஆட்சிப்பகுதிகளும்
- மாவட்டம்
- இந்திய மாநிலங்களின் தலைநகரங்களும் ஒன்றியப் பகுதிகளின் தலைநகரங்களும்
# குறியியல்

**குறியியல்** (Semiotics) என்பது குறிகள் பற்றித் தனியாகவும், குறி முறைமைகளில் கூட்டாகவும் ஆய்வு செய்யும் ஒரு துறையாகும். இது குறிகளின் பொருள் எவ்வாறு கடத்தப்படுகிறது (transmit) என்றும், எவ்வாறு விளங்கிக் கொள்ளப்படுகிறது என்பது பற்றிய ஆய்வையும் உள்ளடக்கும். உலகிலுள்ள சிறியதும் பெரியதுமான உயிரினங்கள் எவ்வாறு தமக்கேயுரிய குறியீடுகள் தொடர்பில் முன்கூட்டியே அறிந்துகொண்டு அவற்றுக்குத் தம்மை இசைவாக்கம் செய்து கொள்கின்றன என்பது பற்றியும் சில சமயம் குறியியலாளர்கள் அறிந்துகொள்ள முயல்கிறார்கள்.
# குறியியல்

## சொற்களின் வகைப்பாடு

குறியியலாளர்கள், குறிகளையும் (signs), குறி முறைமைகளையும் (sign systems), அவை தொடர்பான பொருள் (meaning) எவ்வாறு கடத்தப்படுகின்றன என்பதை அடிப்படையாக வைத்து வகைப்படுத்துகிறார்கள். இந்தக் குறிகளின் பொருள் காவிச்செல்லப்படும் வழிமுறையானது, தனிச் சத்தங்கள், அல்லது சொற்களை உருவாக்கப் பயன்படும் எழுத்துக்கள், உணர்வுகளை அல்லது மனப்போக்கை வெளிப்படுத்தும் உடலசைவுகள், சிலசமயங்களில் உடுக்கும் உடை என்பவை போன்ற குறியீடுகளில் (codes) தங்கியுள்ளது. ஏதாவது "ஒன்றை"க் குறிக்கும் ஒரு சொல்லை உருவாக்குவதற்கு, ஒரு சமுதாயம் தங்கள் மொழியிலுள்ள அதன் எளிமையான பொருள் விளக்கம் தொடர்பாகப் பொதுவான கருத்தைக் கொண்டிருக்கவேண்டும். ஆனால் அவ்வாறான சொல், குறிப்பிட்ட மொழியின் இலக்கண அமைப்பு மற்றும் குறியீட்டு வரம்புகளுக்கு உட்பட்டே பொருள் விளக்கத்தைக் கொடுக்கின்றன. குறியீடுகள் (codes), பண்பாடொன்றின் விழுமியங்களை குறித்து நிற்பதுடன், வாழ்வின் ஒவ்வொரு அம்சங்களுக்கும், பல வகையான உட்பொருள்களையும் கொடுக்க வல்லவையான உள்ளன.  
குறியியலும், தகவல் தொடர்புதொடர்புத் துறையும் (communication) பல அடிப்படைக் கருத்துருக்களைப் பொதுவாகக் கொண்டுள்ளதுடன் அவற்றின் ஆய்வுப் பரப்பும் பல இடங்களில் ஒன்றுடனொன்று பொருந்தி வரையறுக்கப்படாமல் உள்ளது. எனினும், குறியியல், "தொடர்பு" என்ற அம்சத்தைவிட குறிகளின் தனிச்சிறப்பாக்கம் என்பதற்குக் கூடிய அழுத்தம் கொடுப்பதன் மூலம் தொடர்புத் துறையிலிருந்து வேறுபடுகின்றது.  
குறியியலானது மொழியியலுடன் எவ்வாறு வேறுபடுகிறது என்பதையும் புரிந்துகொள்ள வேண்டும். இரண்டு துறைகளும் ஒரேயிடத்திலிருந்தே ஆரம்பிக்கின்ற போதும், குறியியல், அனுபவம் சார்ந்த முறையில் ஆய்வை விரிவாகக் கையாண்டு, மொழியியல் சார்ந்த அம்சங்களையும், மொழியியல் சாராத அம்சங்களையும் இணைத்துப் பார்க்க முயல்கிறது. மனிதர்கள் மொழியைச் சமுதாயச் சூழலில் மட்டுமே விளங்கிக் கொள்வதனால், இம்முறையில் ஆய்வு முடிவுகள் கூடிய அளவு பொருத்தமாக அமையும். தூய மொழியியலில் ஆய்வாளர்கள், மொழியைக் கூறுகளாகப் பிரித்து அதன் பயன்பாடு பற்றி ஆராய்கிறார்கள். ஆனால் உலக நடப்பில், மனிதர்களுக்கிடையேயான தொடர்பு நடவடிக்கைகளில், மொழி மற்றும் குறி அடைப்படையிலான தகவல் பரிமாற்றங்கள் தொடர்பில் குழப்பமான தெளிவின்மை காணப்படுகிறது. இது பற்றியும் குறியியலாளர்கள் பகுப்பாய்வு செய்து அவை தொடர்பான விதிகளைக் காணவும் முயல்கிறார்கள்.
# குறியியல்

## சில முக்கியமான குறியியலாளர்கள்

- சார்லசு சாண்டர்சு பியேர்சு (1839&ndash;1914),
- பேர்டினன்ட் டி சோசுரே (1857&ndash;1913),
- உம்பெர்த்தோ எக்கோ  
முனைவர் அ.பழனிசாமி - **தமிழ்த்திரைப் படங்களில் குறியியல்**, சென்னைப் பல்கலைக்கழக முனைவர் பட்ட ஆய்வு
# நாவாந்துறை

**நாவாந்துறை** என்பது இலங்கையின், யாழ்ப்பாண நகருக்குள் அடங்கிய ஒரு இடமாகும். இது யாழ்ப்பாண நகர மத்தியிலிருந்து வடமேற்குத் திசையில் கடற்கரை ஓரமாக அமைந்துள்ளது. யாழ்ப்பாண மாநகரசபையின் 23 வட்டாரப் பிரிவுகளுள் ஒன்றாக நாவாந்துறையும் உள்ளது. *நாவாந்துறை* என்ற பெயர் நாவாய், துறை என்னும் இரண்டு சொற்களின் சேர்க்கையில் தோன்றியது. நாவாய் என்பது ஒரு வகைக் கடற் கலம். நாவாய்கள் கரைக்கு வந்து செல்லும் சிறிய துறைமுகமாக இருந்த காரணத்தால் இப்பெயர் ஏற்பட்டதாகச் சொல்லப்படுகிறது. இங்கு வாழும் மக்களில் பலர் மீன்பிடித் தொழிலில் ஈடுபட்டுள்ளார்கள்.
# பனங்கூடல்

ஒரு நிலப்பகுதியில் அதிக அளவில் பனை மரங்கள் கூட்டமாக அமைந்திருக்கும்போது அந்த இடம் **பனங்கூடல்** எனப்படுகிறது. இச் சொல் *பனை*, *கூடல்* என்னும் இரண்டு சொற்களின் கூட்டுச் சொல். பனைகள், தென்னை மற்றும் பழ மரங்களைப் போல் நட்டு, நீரூற்றி வளர்க்கப்படுவதில்லை. பனைகள் மரத்திலிருந்து விழும் பனம்பழங்களின் விதைகளில் இருந்து தானாகவே முளைத்து வளர்கின்றன. எனவே பனங்கூடல்கள் தானாகவே உருவானவையாகும்.
# தாவரம்

**தாவரம் (Plant)** (தாவரவியல் பெயர்: Plantae) அல்லது **நிலைத்திணை** என்பது மரம், செடி, கொடி, புற்கள் போன்றவற்றைக் குறிக்கும் ஒரு பெரும் உயிரினப் பிரிவாகும். இவ்வகை உயிரினங்கள் ஓரிடத்திலுருந்து மற்றோர் இடத்திற்கு தானே நகராமல் இருப்பதால் இவைகளை *நிலைத்திணை* என்பர். சுமார் 350,000 தாவர வகைகள் உள்ளதாக மதிப்பிடப்படுகின்றது. இவற்றுள் 287,655 இனங்கள் வரை அடையாளம் காணப்பட்டுள்ளன. பொதுவாக எல்லோருக்கும் தெரிந்த மரங்கள், செடிகள், கொடிகள், புற்கள் போன்றவை மட்டுல் அல்லாமல் பன்னங்கள் (*ferns*), பாசிகள் (ஆங்கிலத்தில் அல்கே என்பர்), போன்றவையும் தாவரங்களே. அடையாளம் காணப்பட்ட தாவரங்களுள் ஏறத்தாழ 258,650 பூக்கும் தாவர வகைகள். 18,000 பிரயோபைட்டுகள்.
# தாவரம்

## பயன்கள்

இந்த பூமியில் உள்ள நிலப்பரப்பு முழுவதும் ஏன் நீரிலும் கூட வாழ்ந்து இந்த உலகத்தில் மற்ற உயிரினங்கள் வாழ வழி செய்பவை தாவரங்கள். தாவரங்களின் அளவுகளும் மிகச் சிறிய நீரில் நேரடியாக வாழும் பாசி வகைகளில் இருந்து 100 மீட்டர் (330 அடி) உயரத்திற்கு மேல் செல்லும் 'சிகொயா' மரங்கள் வரை பல்வேறு வகைகளில் நிறைந்துள்ளன.
இவற்றில் மிகச் சிலவற்றை மட்டுமே நாம் உணவு, உடை, மருந்து, உறைவிடம் ஆகியவற்றிற்காக பயன்படுத்துறோம். அவற்றில் முக்கியமானவை அரிசி, கோதுமை, பருத்தி, சோளம், புகையிலை போன்றவை. பல நாடுகளின் பொருளாதாரம் மற்றும் அரசும் கூட இதைப் பொறுத்தே நிலை பெறுகிறது. இதைவிட முக்கியமாக பில்லியன் வருடங்களுக்கு முன் வாழ்ந்த தாவரங்களின் பச்சையத்தால் தான் இப்போது நாம் பயன்படுத்தும் பெட்ரோல், மண்ணெண்ணெய், டீசல் ஆகியவை கிடைக்கிறன என்பதை பார்க்கும் போது தொழில் உலகின் அடித்தளமே தாவரங்கள் தான் என்று கூறினால் கூட மிகையாகாது.  
மேலும் பில்லியன் வருடங்களாகவே தாவரங்கள் காற்றில் வெளிப்படுத்திய ஆக்சிசன் பெருகப் பெருக விலங்குகள் முன்னேற்றமடைந்து உயர்வகைகள் தோன்றத் துவங்கின. தாவரங்களால் மண்சரிவு, மண் அரிப்பிலிருந்து பாதுகாக்கவும், மண் வளம், மழை வளம், சுகமான தட்பவெப்பநிலை ஆகியவற்றை நிலைப்படுத்தவும் முடியும் என்பதைக் காணும் போது மனித வாழ்க்கைக்கு தாவரங்களின் மிக ஆதாரமான பங்கை உணரலாம்.  
உலகில் உள்ள எல்லா உயிர்களுக்கும் அடிப்படையாகத் தாவரங்கள் இருக்கின்றன.
# தாவரம்

## வரைவிலக்கணம்

அசையும் தளிர்|]]
|]]
- கிரேக்க அறிஞர் அரிஸ்டாட்டில்(384 கி.மு. – 322 கி.மு.) எல்லா உயிரினங்களையும், தாவரங்கள் (நிலைத்திணை), விலங்குகள் (நகர்திணை) என இரு பெரும் பிரிவுகளாகப் பிரித்தார்.
- 18 ஆம் நூற்றாண்டில் லின்னேயசின் முறைப்படி(*Linnaeus' system*), இவை வெஜிட்டபிலியா (*Vegetabilia*), அனிமலியா (*Animalia*) என்னும் இரண்டு இராச்சியங்கள் (*Kingdoms*) ஆகின. வெஜிட்டபிலியா இராச்சியம் பின்னர் பிளாண்ட்டே (Plantae) என அழைக்கப்பட்டது.
- காலப்போக்கில் பிளாண்ட்டே இராச்சியத்தில் ஆரம்பத்தில் அடக்கப்பட்ட பல வகைகள் தொடர்பற்றவையாக இருப்பது அறியப்பட்டது. பூஞ்சணங்களும், பல வகை பாசிகளும் (அல்காக்கள்) வெவ்வேறு இராச்சியப் பிரிவுக்கு மாற்றப்பட்டன. இருந்தாலும் இவை பல சூழ்நிலைகளில், தாவரங்களாகவே இன்றளவும் கருதப்பட்டு வருகின்றன.
# தாவரம்

## வரைவிலக்கணம்

### கருத்துருக்கள்

தாவரங்கள் என்று கூறும்போது அவை பின்வரும் மூன்று கருத்துருக்களில் ஒன்றால் குறிப்பிடப்படுகின்றன. அவையாவன:
- நிலத் தாவரங்கள்: இவை *எம்பிரையோபைட்டா*, *மீட்டாபைட்டா* போன்ற பெயர்களாலும் அழைக்கப்படுகின்றன.
- பச்சைத் தாவரங்கள்: இதற்கு *விரிடிபைட்டா*, *குளோரோபினாட்டா* போன்ற பெயர்களும் உண்டு. இதற்குள் முன்னர் குறிப்பிட்ட நிலத்தாவரங்களும் அடங்குகின்றன. அவற்றுடன், *கரோபைட்டா*, *குளோரோபைட்டா* என்பனவும் அடங்கும்.
- ஆர்க்கீபிளாஸ்டிடா: பிளாஸ்டிடா, பிரிமோபிளாண்டா போன்ற பெயர்களாலும் அழைக்கப்படும் இதற்குள் பச்சைத் தாவரங்கள் அனைத்தும் அடங்குவதுடன் *ரொடோபைட்டா*, *குளுக்கோபைட்டா* என்பனவும் அடங்குகின்றன.